На основу члана 22. став 4. Покрајинске скупштинске одлуке о буџету Аутономне покрајине Војводине за 2017.годину („Службени лист АПВ”, број 69/16), члана 16.став 5. и чл. 24. и 35а. Покрајинске скупштинске одлуке о покрајинској управи („Службени лист АПВ”, број 37/14, 54/14–друга одлука и 37/16), Покрајинске скупштинске одлуке о Програму унапређења социјалне заштите у Аутономној покрајини Војводини („Службени лист АПВ“, број 14/15) и чл. 2. и 3. Одлуке о поступку и критеријумима за доделу средстава Покрајинског секретаријата за социјалну политику, демографију и равноправност полова за реализацију Програма унапређења социјалне заштите у Аутономној покрајини Војводини у 2017. години („Службени лист АПВ”, број 16/17), покрајински секретар за социјалну политику, демографију и равноправност полова доноси

Р Е Ш Е Њ Е

I

Покреће се поступак за доделу средстава путем јавног конкурса Покрајинског секретаријата за социјалну политику, демографију и равноправност полова из буџета Аутономне покрајине Војводине за 2017. годину, планираних чланом 11. Покрајинске скупштинске одлуке о буџету Аутономне покрајине Војводине за 2017. годину („Службени лист АПВ”, број 69/16) у разделу 25 Покрајински секретаријат за социјалну политику, демографију и равноправност полова и Финансијским планом Покрајинског секретаријата за социјалну политику, демографију и равноправност полова за 2017. годину за реализацију Програма унапређења социјалне заштите у Аутономној покрајини Војводини у 2017. години, - у оквиру програма:

- 0902 - социјална заштита, програмска активност 1014 - развој услуга социјалне заштите- Програм унапређења социјалне заштите у АПВ у износу од 56.000.000,00 динара;

- економска класификација 463 - Tрансфери осталим нивоима власти у износу од 45.000.000,00 динара;

-економска класификација 481 - Дотације невладиним организацијама у износу од 11.000.000,00 динара.

II

Путем јавног конкурса Покрајинског секретаријата за социјалну политику, демографију и равноправност полова за реализацију Програма унапређења социјалне заштите у Аутономној покрајини Војводини („Службени лист АПВ”, број 14/15), доделиће се средства од 56.000.000,00 динара. Додела средстава вршиће се по поступку и критеријумима утврђеним Одлуком о поступку и критеријумима за доделу средстава Покрајинског секретаријата за социјалну политику, демографију и равноправност полова за реализацију Програма унапређења социјалне заштите у Аутономној покрајини Војводини у 2017. години („Службени лист АПВ”, број 16/17).

III

 Средства из тачке I овог решења за реализацију Програма унапређења социјалне заштите у Аутономној покрајини Војводини, односно Одлуке о поступку и критеријумима за доделу средстава Покрајинског секретаријата за социјалну политику, демографију и равноправност полова за реализацију Програма унапређења социјалне заштите у Аутономној покрајини Војводини у 2017. години, могу се доделити установама социјалне заштите и пружаоцима услуга социјалне заштите - удружењима грађана уписаним у регистар у надлежном органу за програме који се реализују на територији Аутономне покрајине Војводине, за финансирање, односно суфинансирање, програма, мера и активности за подстицај и развој нових и унапређивање квалитета постојећих услуга социјалне заштите, како би се обезбедило пружање адекватне, квалитетне услуге у складу са специфичним потребама корисника:

- деце и младих: без родитељског старања или у ризику од губитка родитељског старања; са сметњама у развоју; у сукобу с родитељима, старатељем и заједницом; жртве злостављања и занемаривања, насиља и експлоатације и жртве трговине људима;

- одраслих и старијих чији су благостање, безбедност и продуктиван живот у друштву угрожени ризицима услед старости, инвалидитета, болести, породичних и других животних околности.

 Средства ће бити расподељена на следећи начин:

- установама социјалне заштите у износу од 45.000.000,00 динара;

- пружаоцима услуга социјалне заштите - удружењима грађана у износу од 11.000.000,00 динара.

IV

Секретаријат ће расписати јавни конкурс за доделу средстава за реализацију Програма унапређења социјалне заштите у Аутономној Покрајини Војводини у 2017. години, у износима - утврђеним тачком III овог решења.

Јавни конкурс ће бити објављен у „Службеном листу Аутономне покрајине Војводине”, у јавном гласилу које покрива целу територију АП Војводине и на интернет страници Покрајинског секретаријата за социјалну политику, демографију и равноправност полова где ће бити утврђен и рок за подношење пријава на конкурс.

V

Ово решење ступа на снагу даном доношења.

 ПОКРАЈИНСКИ СЕКРЕТАР

 Предраг Вулетић